Nincs meglepetés a gazdasági adatokban
Nem okoztak ugyan meglepetést a pénteki makrogazdasági adatok, az MTI által megkérdezett elemzõk azonban egyhangúlag kiemelték a külkereskedelmi mérleg pozitív számait, prognózisaik szerint az év egészében a GDP 2 százalék, vagy azt kissé meghaladó ütemben bõvül.
A Központi Statisztikai Hivatal (KSH) közlése szerint a GDP  az idén az elsõ negyedévben az elõzetesen közölt 1,6 százaléknál kissé gyorsabban, 1,7 százalékkal nõtt az egy évvel korábbihoz képest. A naptári hatás kiszûrésével a növekedés az elõzetesnek megfelelõen 0,9 százalékos volt, az elõzõ negyedévhez képest 0,3 százalékot tett ki. A január-áprilisi külkereskedelmi mérleg, az elõzetes adatok alapján 331 millió euró aktívumot mutatott, ami az egyenleg 638 millió eurós javulását jelenti az egy évvel korábbihoz képest.

Török Zoltán, a Raiffeisen Bank elemzõje ismertette: az elsõ negyedévi növekedés kizárólag az exportnak köszönhetõ. A tavaly megkezdõdött folyamat folytatódik, amelyet az export gyorsuló növekedése mellett az import lassuló bõvülése jellemez - tette hozzá. Ennek köszönhetõen az elemzõ arra számít, hogy a külkereskedelmi mérleg az év egészében kedvezõen alakulhat és az áruforgalmi aktívum akár az 1 milliárd eurót is meghaladhatja 2008 végén, amire a rendszerváltás óta nem volt példa.

Lassulhat a konjuktúra

Az elemzõ szerint az elsõ negyedévi erõs külsõ konjunktúra lassulni fog ugyan, de nem esik vissza jelentõsen. Az export növekedési üteme tehát várhatóan lassul, az alacsony belföldi kereslet és beruházások miatt azonban az import növekedési üteme is csökkenhet. Török Zoltán hozzátette, hogy az export mellett a mezõgazdaság teljesítménye húzza majd a növekedést.

A beruházások alakulását "fekete doboznak" tartotta az elemzõ,   a bizonytalanságot az ellentétes elõjelû hatások okozzák. Úgy vélte: bár nem várható, hogy az év egészére jellemzõ lesz az elsõ negyedévi 5,4 százalékos visszaesés a beruházásoknál, a tavalyi bázist több olyan tényezõ is növeli, amelyre az idén nem lehet számítani. A feldolgozóipari kapacitások szûkössége miatt tavaly megugrottak a feldolgozóipari beruházások, idén ez már nem várható.

Németh Dávid, az ING Bank elemzõje szerint az exporton kívül keresleti oldalon minden szektor teljesítménye romlott. Csökkentek a beruházások és stagnált a fogyasztás. Ez az elemzõ szerint még mindig a kormányzati kiigazítás hatása.

A beruházásokat illetõen Németh Dávid nem volt túlzottan optimista, úgy vélte: ha a feldolgozóiparban is elmaradnak a beruházások, az a szektor teljesítményében is tükrözõdik majd elõbb-utóbb. Ennek ellenére úgy vélte, ha a nettó export tovább tud nõni, a GDP 2 százalék felett bõvülhet az idén.
makrogazdaság GDP Németh Dávid MTI Török Zoltán külkereskedelmi mérleg